als_Latn dik_Latn sag_Latn
Bashkëpunimi i MKRS-së me OSBE-në do të vazhdojëPublikuar 3 months ago në Express
Zëvendëskryeministri i Kosovës dhe ministri i Kulturës, Rinisë dhe Sportit, Kujtim Shala, është takuar të hënën me ambasadorin e OSBE-së në Kosovë, Jean-Claude Schlumberger.
Sipas njoftimit të MKRS-së, Shala e njoftoi ambasadorin për objektivat që ka për synim t’i realizojë në fushën e kulturës, rinisë, sportit dhe trashëgimisë kulturore dhe e falënderoi atë për bashkëpunimin dhe përkrahjen e vazhdueshme qe kjo organizatë ka dhënë për Kosovën edhe në të kaluarën.
Ndërkaq, ambasadori i OSBE-së, Schlumberger vlerësoi hapat që janë bërë në këto fusha, me theks krijimin e Databazës së Trashëgimisë Kulturore, si dhe pjesëmarrjen e OSBE-së në hartimin e Ligjit për Trashëgiminë Kulturore.
Ambasadori Schlumberger theksoi se OSBE-ja do të vazhdojë të përkrahë projektet në fushën e edukimit të gjeneratave të reja në vendin tonë, realizimin e projekteve në bazë të Strategjisë për Rini. Sipas tij, OSBE-ja do të jetë e përkushtuar që në vazhdimësi të jetë një partner i institucioneve të Kosovës.
als_Latn als_Latn als_Latn als_Latn als_Latn